Berlinale - Wikipedia

# Berlinale

### vanuit Wikipedia, die vrye ensiklopedie.

Die Berlinale (Internationale Filmfestspiele) van Berlyn (Duitsland) is naas die filmfeeste van Venesië (Italië) en Cannes (Frankryk) die grootste kompetisie vir nuwe filmproduksies in Europa.

## [wysig] Berlinale 2005

Die Berlinale 2005 is die 55ste filmfees in Berlyn en die vierde onder die leiding van die Berlinale-direkteur Dieter Kosslick. 3 320 inskrywings is ontvang waarvan 400 produksies vir die kompetisie gekeur is. 21 rolprente is in die hoofkompetisie vertoon en het meegeding om een van die Goue en Silwerbere van die Berlinale te wen.

Buite die kompetisie is daar talle forums vir dokumentêre en ander films asook die jaarlikse Retrospektive. In 2005 behandel dit die ontwerp van produksies (Production Design + Film). Die Talentcampus gee jonger filmmakers 'n kans om hul rolprente aan die publiek en kritici bekend te stel.

Suid-Afrika se inskrywing U-Carmen e-Khayelitsha van die regisseur Mark Dornford-May is aangewys as die beste film en het die "Goldener Bär" (Goue Beer) gewen. Die rolprent bied George Bizet se opera "Carmen" in Xhosa aan, en ook die handeling is aangepas aan 'n Suid-Afrikaanse omgewing. Die hoofrol word gespeel deur die Suid-Afrikaanse operasangeres Pauline Malefane.

Pauline Malefane het tydens haar dankbetuiging in Xhosa gepraat en ook 'n a-cappella-liedjie vir die gehoor gesing.

Ook die Frans-Brits-Suid-Afrikaanse koproduksie Man to Man is in die kompetisie vertoon.

Die belangrikste ander pryswenners van 2005 is:

- Silberner Bär (Silwerbeer): Peacock van Gu Changwei (Volksrepubliek van Sjina)
- Beste aktrise (Silwerbeer): Julia Jentsch vir haar rol in Sophie Scholl - Die letzten Tage (Duitsland)
- Beste akteur (Silwerbeer): Lou Taylor Pucci vir sy rol in Thumbsucker (VSA)
- Beste regisseur (Silwerbeer): Marc Rothemund vir sy film Sophie Scholl - Die letzten Tage (Duitsland)
- Beste filmmusiek (Silwerbeer): Alexandre Desplat (Frankryk)

## [wysig] Berlinale 2006

Die 56ste filmfees is volgens die organisators ook 'n ekonomiese sukses - met sowat 150 000 kaartjies is 10 000 meer verkoop as in die voorjaar.

Die pryswenners van die jaar 2006 maak duidelik dat die Berlinale ook 'n onmiskenbare politieke ondertoon het. Die Goue Beer vir die beste film is toegeken aan Jasmila Zbanic se rolprent Grbavica, wat die storie van 'n jong vrou uit Bosnië-Herzegowina vertel. Sy is een van die slagoffers van die massaverkragtings tydens die Balkaanoorlog en baar later 'n meisie wat eers as 'n tiener die waarheid oor haar vader hoor.

Michael Winterbottom en Mat Whitecross uit die Verenigde Koninkryk het die Silwerbeer vir hulle dokumentêre drama The Road to Guantánamo gewen. Dit handel oor 'n groep Europeërs van Arabiese afkoms, wat in Afghanistan daarvan verdink word om lede van die terroristegroep Al Kaïda te wees. Amerikaners ïnterneer en folter die verdagtes.

Ander belangrike pryswenners is:

- Silberner Bär (Großer Preis der Jury): En Soap (Denemarke) en Offside (Iran)
- Silberner Bär (Beste aktrise): Sandra Hüller in Requiem (Duitsland)
- Silberner Bär (Beste akteur): Moritz Bleibtreu in Elementarteilchen (Duitsland)
- Silberner Bär (Beste prestasie): Jürgen Vogel in Der freie Wille (Duitsland)
- Silberner Bär (Beste filmmusiek): Peter Kam se Isabella (Volksrepubliek van Sjina)

Ontsluit van "http://af.wikipedia.org../../../b/e/r/Berlinale.html"

Kategorieë: Berlyn | Film

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Bosanski
- Dansk
- Deutsch
- English
- Esperanto
- Español
- Suomi
- Français
- Hrvatski
- Magyar
- Italiano
- 日本語
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Tiếng Việt
- 中文